18.7.2022
EL
Επίσημη Εφημερίδα της Ευρωπαϊκής Ένωσης
C 275/93
υψηλής αξίας πρέπει να εμπίπτουν στο πεδίο εφαρμογής του κανονισμού.
Ιδιαίτερη προσοχή πρέπει να δοθεί στο καουτσούκ, το καλαμπόκι, τις μπανάνες, το ζαχαροκάλαμο και σε όλα τα κρέατα από ζώα που τρέφονται με σόγια (όπως το χοιρινό και τα πουλερικά).
Η ΕΟΚΕ ζητεί μετ’ επιτάσεως τη διενέργεια απογραφής της δασικής μάζας σε επίπεδο ΕΕ.
Αυτό το ζήτημα θα πρέπει να λυθεί στο άμεσο μέλλον.
Οι βασικοί ορισμοί του παρόντος κανονισμού (λόγου χάρη «μηδενικής αποψίλωσης» ή «υποβάθμιση των δασών») θα πρέπει να συνάδουν με τους ορισμούς του FAO.
Οι προσαρμοσμένοι ορισμοί ή ορισμοί που βασίζονται μόνο εν μέρει στους ορισμούς του FAO δημιουργούν απλώς περιθώρια ερμηνείας και, ως εκ τούτου, θα μπορούσαν να επιφέρουν νομική αβεβαιότητα για τους φορείς εκμετάλλευσης. 4.3.
Η επιβολή του κανονισμού θα γίνεται από τις αρμόδιες αρχές των κρατών μελών.
Επομένως, η αποτελεσματικότητα της προτεινόμενης νομοθεσίας εξαρτάται από την προτεραιότητα που της δίνεται και από την επιχειρησιακή ικανότητα των δημόσιων αρχών σε κάθε κράτος μέλος.
Η διασφάλιση ότι διατίθενται τα απαραίτητα κονδύλια και ότι υπάρχουν συστήματα σε όλα τα κράτη μέλη πρέπει να αποτελέσει υψηλή προτεραιότητα.
Οι ειδικές επενδύσεις σε υποδομές ΤΠ, ανθρώπινους πόρους και στην ενίσχυση της επιχειρησιακής ικανότητας για τις δημόσιες αρχές σε κάθε κράτος μέλος με στόχο την αποτελεσματική και επαρκή παρακολούθηση, τον καθορισμό σημείων αναφοράς και την αξιολόγηση κινδύνου είναι σημαντικές.
Στο πλαίσιο αυτό, θα πρέπει να χρησιμοποιηθεί η τεχνητή νοημοσύνη.
Οι οντότητες στις οποίες εφαρμόζεται ο κανονισμός θα πρέπει να εφαρμόζουν ένα διαφανές σύστημα παρακολούθησης (συμπεριλαμβανομένων των δημοσιεύσεων των εκθέσεων δέουσας επιμέλειας σε μορφή που δεν θέτει σε κίνδυνο τις εμπιστευτικές επιχειρηματικές πληροφορίες).
Η καταληκτική ημερομηνία πρέπει να είναι παρελθούσα ημερομηνία για να αποφεύγεται η ενθάρρυνση της περαιτέρω αποψίλωσης των δασών. 4.4.
Ο κανονισμός επικεντρώνεται στην αποψίλωση και την υποβάθμιση των δασών που συνδέονται με την παραγωγή και την κατανάλωση επιλεγμένων βασικών και παράγωγων προϊόντων στην Ευρώπη.
Ωστόσο, αποτυγχάνει να αντιμετωπίσει άλλα πολύ σημαντικά κοινωνικά και περιβαλλοντικά ζητήματα που σχετίζονται με την παραγωγή των προϊόντων που καλύπτονται.
Ειδικότερα, η επιλεγείσα προσέγγιση για την προστασία των ανθρωπίνων δικαιωμάτων βασίζεται αποκλειστικά στους νόμους που ισχύουν βάσει των εθνικών νομικών πλαισίων.
Αυτό αφήνει σημαντικά κενά όσον αφορά τη διασφάλιση των γαιοκτητικών δικαιωμάτων των αυτόχθονων πληθυσμών και των τοπικών κοινοτήτων και άλλων διεθνών προτύπων για τα ανθρώπινα δικαιώματα.
Η ΕΟΚΕ ενθαρρύνει την Επιτροπή να εξετάσει το ενδεχόμενο συμπλήρωσης της πρότασής της με κατευθυντήριες γραμμές για τη διενέργεια δέουσας επιμέλειας και αξιολογήσεων κινδύνου σχετικά με τις αλυσίδες εφοδιασμού σε κάθε τομέα βασικών προϊόντων.
Οι κατευθυντήριες γραμμές θα πρέπει να περιλαμβάνουν πιθανές πηγές πληροφοριών τις οποίες θα μπορούσαν να συμβουλεύονται οι σχετικοί υπεύθυνοι φορείς εκμετάλλευσης, όπως συστήματα πιστοποίησης που πληρούν συγκεκριμένα ελάχιστα πρότυπα.
Στόχος θα πρέπει να είναι η θέσπιση ενός συνεκτικού συστήματος για υπεύθυνες αλυσίδες εφοδιασμού μηδενικής αποψίλωσης, με βάση ορισμένες από τις σημαντικές εργασίες που έχουν γίνει σε ορισμένα υφιστάμενα συστήματα πιστοποίησης. 4.5.
Το αργότερο πέντε χρόνια μετά την έναρξη ισχύος του κανονισμού, η Επιτροπή θα προβεί σε αξιολόγηση του αντικτύπου που θα έχει στους γεωργούς, ιδίως στους μικροκαλλιεργητές, τους αυτόχθονες πληθυσμούς και τις τοπικές κοινότητες, καθώς και της πιθανής ανάγκης για πρόσθετη στήριξη.
Η πρόταση προβλέπει επίσης την αξιολόγηση της ανάγκης και της δυνατότητας υλοποίησης πρόσθετων εργαλείων διευκόλυνσης του εμπορίου, ώστε να στηρίξει την επίτευξη των στόχων του κανονισμού μέσω της αναγνώρισης συστημάτων πιστοποίησης.
Ωστόσο, η ΕΟΚΕ θεωρεί ότι ο ρόλος της πιστοποίησης και οι επιπτώσεις για τους γεωργούς, μεταξύ άλλων στους μικροκαλλιεργητές και τις τοπικές κοινότητες, είναι ουσιαστικής σημασίας για τη λειτουργία και τον επιδιωκόμενο και ακούσιο αντίκτυπο του προτεινόμενου κανονισμού.
Πρέπει να καλύπτονται από εκ των προτέρων αξιολογήσεις, και τα συμπεράσματα που προκύπτουν από τις αξιολογήσεις αυτές πρέπει να ενσωματωθούν στον κανονισμό πριν από την έναρξη ισχύος του. 4.6.
Τυχόν εξαιρέσεις για τις ΜΜΕ και η απλούστευση της διαδικασίας δέουσας επιμέλειας στο πλαίσιο του συστήματος συγκριτικής αξιολόγησης χωρών δεν θα πρέπει να δημιουργήσουν κενά που θα μπορούσαν να καταστήσουν τον κανονισμό αναποτελεσματικό.
Ταυτόχρονα, ο κανονισμός δεν θα πρέπει να δημιουργεί περιττές διοικητικές επιβαρύνσεις και κόστη.
Ένας δημόσιος οργανισμός αξιολόγησης (3) της ΕΕ για τα ανθρώπινα και τα περιβαλλοντικά δικαιώματα στο επιχειρηματικό πλαίσιο μπορεί να βοηθήσει τις ΜΜΕ να εκπληρώνουν τις υποχρεώσεις τους.
Η Επιτροπή θα πρέπει να αξιολογήσει προσεκτικά εάν οι προτεινόμενες διατάξεις για γεωεντοπισμό σε μεμονωμένα γεωτεμάχια και οι απαιτήσεις τεκμηρίωσης σε χώρες χαμηλού κινδύνου είναι ανάλογες ή απαραίτητες.
Ορισμένες απαιτήσεις στην ΕΕ όχι μόνον θα οδηγούσαν σε συγκρούσεις σε σχέση με την αρχή της επικουρικότητας των κρατών μελών, αλλά, πρωτίστως, θα συνεπάγονταν επίσης δυσανάλογη επιβάρυνση για τους μικρούς παραγωγούς οι οποίοι εξασφαλίζουν σημαντικό μερίδιο της προσφοράς στην ΕΕ.
Για λόγους διαφάνειας, τα ακριβή κριτήρια της ταξινόμησης πρέπει να δημοσιοποιούνται.
Θα πρέπει να δοθεί στήριξη στους μικρούς ιδιοκτήτες δασών εντός και εκτός της ΕΕ με στόχο τη βελτίωση της βιώσιμης διαχείρισης των δασών, την πρόσβαση σε βιώσιμη χρηματοδότηση και την προσφορά βιώσιμων δασικών προϊόντων. 4.7.
Τα άρθρα 22 και 24 περιλαμβάνουν διατάξεις για απόσυρση από την αγορά και την πιθανή καταστροφή βασικών ή παράγωγων προϊόντων που δεν συμμορφώνονται με τον κανονισμό.
Στις περισσότερες περιπτώσεις, αυτό θα ερχόταν σε σύγκρουση με άλλες σημαντικές αρχές και στόχους πολιτικής της ΕΕ, μεταξύ άλλων την πρόληψη της σπατάλης τροφίμων.
Ως εκ τούτου, η ΕΟΚΕ συνιστά στην Επιτροπή να επανεξετάσει αυτές τις διατάξεις προκειμένου να αποφευχθεί η καταστροφή πολύτιμων πόρων.
Σύμφωνα με το σχέδιο κανονισμού (άρθρο 3) η ξυλεία που προέρχεται από νόμιμη (εγκεκριμένη) εκχέρσωση δασών με σκοπό τη δημιουργία γεωργικής γης δεν θα πρέπει να διατίθεται στην αγορά.
Θα ήταν σκόπιμο να διευκρινιστεί ότι η ξυλεία που προέρχεται
(3)
Βλέπε σημείο 1.15 της γνωμοδότησης πρωτοβουλίας της ΕΟΚΕ με θέμα «Μια δεσμευτική Συνθήκη των Ηνωμένων Εθνών για τις επιχειρήσεις και τα ανθρώπινα δικαιώματα» (ΕΕ C 97 της 24.3.2020, σ.
9).